13. 2. 91 De Europæiske Fællesskabers Tidende Nr. L 39/21 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 28. januar 1991 om finansielt tilskud fra Fællesskabet til udryddelse af oksens ondartede lunge- syge i Spanien (Kun den spanske udgave er autentisk) (91/70/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ()), særlig artikel 3 og 4, og ud fra følgende betragtninger : Der forekom udbrud af oksens ondartede lungesyge i Spanien i september 1990 ; forekomsten af denne sygdom er en alvorlig fare for Fællesskabets kvægbestand ; for at medvirke til at udrydde sygdommen hurtigst muligt har Fællesskabet mulighed for at yde kompensation for de opståede tab ; så snart forekomsten af oksens ondartede lungesyge blev officielt bekræftet, traf de spanske myndigheder passende foranstaltninger, herunder de i artikel 3, stk. 2, i beslut- ning 90/424/EØF nævnte foranstaltninger ; de spanske myndigheder indberettede disse foranstaltninger ; betingelserne for finansielt tilskud fra Fællesskabet er opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 For udbrud af oksens ondartede lungesyge, der forekom i september 1990, kan Spanien opnå tilskud fra Fællesska- bet. Det finansielle tilskud fra Fællesskabet udgør : — 50 % af Spaniens udgifter til at yde ejerne godtgørelse for henholdsvis slagtning og destruktion af kvæg og oksekødsprodukter, — 50 % af Spaniens udgifter til rengøring, desinfektion og insektbekæmpelse på bedrifter og materiel, — 50 % af Spaniens udgifter til at yde ejerne godtgørelse for destruktion af forurenet foder og kontaminerede materialer. Artikel 2 Fællesskabets finansielle tilskud ydes mod forelæggelse af dokumentation. Artikel 3 Kommissionen følger udviklingen i sygdomssituationen og vedtager om fornødent på grundlag af sygdommens udvikling en ny beslutning i henhold til artikel 3, stk. 4, i beslutning 90/424/EØF. Artikel 4 Denne beslutning er rettet til Kongeriget Spanien. Udfærdiget i Bruxelles, den 28. januar 1991. På Kommissionens vegne Ray MAC SHARRY Medlem af Kommissionen (1) EFT nr. L 224 af 18. 8. 1990, s. 19.